संक्षेप करने के लिए दस्तावेज़: "ओ हामिद अंसारी बोलो, ये जुमला क्या बोल गए

जाते जाते सद्भावों में ज़हर बता क्यों घोल गए?"

उप-राष्ट्रपति पद छोड़ते हुए हामिद अंसारी ने कहा कि देश में अल्पसंख्यकों में असुरक्षा की भावना फैल रही है. इस पर अगर किसी को मौलिक विचार या मौलिक सवाल नहीं सूझ रहा है तो वो दूसरे ग्रुपों से बीन-बीन कर विचार मणियां अपने मित्रों, रिश्तेदारों, स्कूल-कॉलेज के दोस्तों को भेज रहा है. 

एक मैसेज आया, "हामिद साहब - कांग्रेस का आपने जो नमक खाया था उसका हक़ तो अदा कर दिया… काश आपने जो देश का नमक खाया है उसका भी हक़ अदा करें."

पांच मिनट बाद एक और ज्ञानमणि आकर गिरी, "तसलीमा नसरीन तारिक फ़तह, अदनान सामी दूसरे देश से आकर भारत में चैन से रह रहे हैं और हामिद अंसारी को डर लगता है."

आरएसएस के वरिष्ठ नेता इंद्रेश कुमार ने तो हामिद अंसारी को सलाह दे दी कि उन्हें भारत में तकलीफ़ में रहने की बजाय किसी ऐसे मुल्क में चले जाना चाहिए जहां वह ज़्यादा सुरक्षित महसूस करते हों.

हामिद अंसारी पर नरेंद्र मोदी की चुटकी

'हामिद अंसारी का बयान सौ फीसदी सही है'

सोशल मीडिया के योद्धा

एक कवि ने ये फ़ैसला सुनाया:

"उपराष्ट्रपति बनाए गए थे लाचारी में

अंतर नहीं समझे देशभक्ति और ग़द्दारी में

कांच और हीरे को एक सा समझने वालों

बहुत फ़र्क़ होता है कलाम और अंसारी में."

हामिद अंसारी ने रिटायरमेंट से पहले मीडिया को दिए इंटरव्यू में कहा कि देश के मुसलमानों में बेचैनी और असुरक्षा का भाव आ गया है. ये एक ऐसा वाक्य था जिसने सोशल मीडिया योद्धाओं को इतनी बुरी तरह व्यथित कर दिया कि वो अपने अपने नेज़े-फरसे लेकर सोशल मीडिया पर उतर आए.

हामिद अंसारी का बयान सोशल मीडिया योद्धाओं को ही नहीं, ऐसा लगता है प्रधानमंत्री नरेंद्र मोदी को भी बहुत पसंद नहीं आया. राज्यसभा में विदाई भाषण के दौरान प्रधानमंत्री मोदी ने लगभग साफ़ शब्दों में कह दिया कि उनकी नज़र में हामिद अंसारी की ज़िंदगी का पूरा अनुभव "एक ख़ास दायरे" में सिमटा रहा. 

'तो मुसलमान नहीं 'जेंटलमैन मुसलमान' चाहिए बीजेपी को'

कार्टून: अंसारी पर मोदी की 'मन की बात' 

मोदी का तंज

मोदी ने कहा, "बतौर राजनयिक आपने पश्चिम एशियाई देशों में एक लंबा समय बिताया और उसी दायरे में ज़िंदगी के बहुत वर्ष आपके गए. उसी माहौल में, उसी सोच में, उसी डिबेट में, ऐसे लोगों के बीच में रहे. वहां से रिटायर होने के बाद ज़्यादातर काम वहीं रहा आपका....\nसंक्षेप उसी भाषा में जिसमें दस्तावेज़ है:
पिछले दो दिन से हामिद अंसारी के चाहने वालों ने व्हाट्सऐप को भर दिया है. लोग अपना पावन कर्तव्य समझ कर अपने-अपने तरीक़े से उप राष्ट्रपति हामिद अंसारी को देशभक्ति का अर्थ सिखा रहे हैं. उनसे सवाल किया जा रहा है कि तुम इतने नाशुक्रा इंसान कैसे हो सकते हो: